CELEX: 32012R0131
Language: fi
Date: 2012-02-15 00:00:00
Title: Komission täytäntöönpanoasetus (EU) N:o 131/2012, annettu 15 päivänä helmikuuta 2012 , kuminaöljyä, sitruunaöljyä ja tiettyjä kuivattuja yrttejä ja mausteita sisältävän valmisteen hyväksymisestä vieroitettujen porsaiden rehun lisäaineena (hyväksynnän haltija Delacon Biotechnic GmbH)  ETA:n kannalta merkityksellinen teksti

16.2.2012   
            
            
               FI
            
            
               Euroopan unionin virallinen lehti
            
            
               L 43/15
            
         KOMISSION TÄYTÄNTÖÖNPANOASETUS (EU) N:o 131/2012,
   annettu 15 päivänä helmikuuta 2012,
   kuminaöljyä, sitruunaöljyä ja tiettyjä kuivattuja yrttejä ja mausteita sisältävän valmisteen hyväksymisestä vieroitettujen porsaiden rehun lisäaineena (hyväksynnän haltija Delacon Biotechnic GmbH)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Kuminaöljyä, sitruunaöljyä ja tiettyjä kuivattuja yrttejä ja mausteita sisältävän valmisteen hyväksymistä varten jätettiin hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee liitteessä esitetyn kuminaöljyä, sitruunaöljyä ja tiettyjä kuivattuja yrttejä ja mausteita sisältävän valmisteen hyväksymistä vieroitettujen porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä huhtikuuta 2011 antamassaan lausunnossa (2), että liitteessä esitetyllä kuminaöljyä, sitruunaöljyä ja tiettyjä kuivattuja yrttejä ja mausteita sisältävällä valmisteella ei ehdotetuissa käyttöolosuhteissa ole haitallista vaikutusta eläinten terveyteen, ihmisten terveyteen tai ympäristöön ja että sen käyttö voi nopeuttaa vieroitettujen porsaiden kasvua. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritellään rehusta.
            
         
               (5)
            
            
               Elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (3) liitteessä III olevassa B osassa vahvistettuja luontaisesti esiintyvien aineiden enimmäismääriä olisi noudatettava liitteessä mainitussa valmisteessa käytettyjen kuivattujen yrttien ja mausteiden osalta tehokkuuden ja turvallisuuden varmistamiseksi ja hakijan toimittaman tehoaineiden ominaispiirteitä koskevan kuvauksen mukaisesti; Euroopan farmakopeassa vahvistettuja tuotteiden ominaispiirteitä olisi sovellettava sekä kuminaöljyyn että sitruunaöljyyn.
            
         
               (6)
            
            
               Liitteessä esitetyn kuminaöljyä, sitruunaöljyä ja tiettyjä kuivattuja yrttejä ja mausteita sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen olisi hyväksyttävä kyseisen valmisteen käyttö tämän asetuksen liitteessä esitetyn mukaisesti.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2011; 9(4):2139.
   
      (3)  EUVL L 354, 31.12.2008, s. 34.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg lisäainetta / kg täysrehua, kosteuspitoisuus 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (suoritusparametrien parantaminen)
                  
               
            
                  4d6
               
               
                  Delacon Biotechnik GmbH
               
               
                  Kuminaöljyä, sitruunaöljyä ja tiettyjä kuivattuja yrttejä ja mausteita sisältävä valmiste
               
               
                  
                               
                           
                           
                              
                                 Lisäaineen koostumus
                              
                              Eteerisiä öljyjä sisältävä valmiste > 1,5 % (kuminaöljy ≥ 0,75 % ja sitruunaöljy ≥ 0,75 %)
                              
                                          —
                                       
                                       
                                          Kuivatut mausteet ja yrtit: 50 %
                                       
                                    
                                          —
                                       
                                       
                                          Kantaja-aineet: q.s. 100 %
                                       
                                    
                        
                               
                           
                           
                              
                                 Tehoaineiden ja muiden ainesosien kuvaus:
                              
                              
                                          —
                                       
                                       
                                          kuminaöljy: d-karvoni 3,5–6,0 mg/g, Euroopan farmakopean mukaisesti (1);
                                       
                                    
                                          —
                                       
                                       
                                          sitruunaöljy: d-karvoni 2,3–9,0 mg/g, Euroopan farmakopean mukaisesti;
                                       
                                    Kuivatut mausteet ja yrtit:
                              Mausteneilikkajauhe 1,5 %, kanelijauhe 10 %, muskottipähkinäjauhe 1,5 %, sipulijauhe 5 %, maustepaprika 2 %, appelsiininkuorijauhe 5 %, piparminttujauhe 12,5 % ja kamomillajauhe 12,5 %.
                              Asetuksen (EY) N:o 1334/2008 liitteen III B osassa olevia enimmäismääriä on noudatettava valmisteessa käytettävien kuivattujen yrttien ja mausteiden osalta.
                              Euroopan farmakopeassa olevaa tuotekuvausta on sovellettava valmisteessa käytettyyn kuminaöljyyn ja sitruunaöljyyn.
                           
                        
                               
                           
                           
                              
                                 Analyysimenetelmä
                                  (2)
                              
                              Karvonin määritys: kaasukromatografia/massaspektrometria (GC/MS), yhden ionin monitorointi (SIM)
                           
                        
               
                  (Vieroitetut) porsaat
               
               
                  —
               
               
                  250
               
               
                  400
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Käytetään vieroitetuille porsaille noin 35 kg:aan asti.
                           
                        
                              3.
                           
                           
                              Turvallisuussyistä käsittelyn aikana on käytettävä hengityssuojaa sekä suojakäsineitä.
                           
                        
                              4.
                           
                           
                              Lisäaine sekoitetaan rehuseokseen esiseoksena.
                           
                        
               
                  
                     7. maaliskuuta 2022
                  
               
            
         (1)  Euroopan neuvoston laatima Euroopan farmakopea.
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx